text: Долно Егри – Уикипедия
  Координати: 40°57′58.6″ с. ш. 21°29′10.6″ и. д. / 40.966278° с. ш. 21.486278° и. д.
  40.966278, 21.486278
  Долно Егри в Общомедия
  Долно Егри (на македонска литературна норма: Долно Егри) е село в община Битоля на Северна Македония.
  Селото се намира в областта Пелагония, на 578 m надморска височина, на 17 km югоизточно от Битоля. Землището му е слято с това на Средно Егри.[1]
  В XIX век Долно Егри е село в Битолска кааза на Османската империя. Според статистиката на Васил Кънчов ("Македония. Етнография и статистика") от 1900 година Егри Долно има 240 жители, всички българи християни.[2]
  Селото е опожарено от войска по време на Илинденско-Преображенското въстание.[1]
  Цялото население на селото е под върховенството на Българската екзархия. По данни на секретаря на екзархията Димитър Мишев ("La Macédoine et sa Population Chrétienne") в 1905 година в Долно Егри има 176 българи екзархисти.[3]
  При избухването на Балканската война в 1912 година 2 души от Егри (Горно, Долно и Средно) са доброволци в Македоно-одринското опълчение.[4]
  В 1961 година селото има 230 жители. Вследствие на интензивно изселване към Битоля, околните села и чужбина, населението силно намалява. В 1981 година селото има 86 жители. По-късно е напълно разселено.[1] Според преброяването от 2002 година селото е обезлюдено.[5]
  От селото оцелелява манастирската църква "Света Богородица",[1] изградена на речен остров северозападно от селото след Първата световна война на мястото на старо църквище.[6] Гробищната църква "Света Петка" изгаря при пожар заедно с камбанарията в 2013 година.[7][8]
  Стоян Ристевски (1914-1944), югославски партизанин и деец на НОВМ
  ↑ а б в г Долно Егри. // Мој роден крај. Посетен на 29 юли 2018.
  ↑ Трифуноски, Јован. Битољско-прилепска котлина. Aнтропогеографска проучавања, в: Српски етнографски зборник, т. 45. САНУ, 1998. ISBN 86-7025-267-8. с. 189.
  ↑ Опожарена црквата Света Петка во село Долно Егри. // Канал 5 ТВ, 16 август 2013. Посетен на 29 юли 2018.